**Michala Petri** (1958–) er en dansk blokkfløytist og en av samtidens største virtuoser på sitt instrument. Hennes talenter har ført at hun har fått flere skandinaviske komponister til å skrive stykker spesielt til henne.

Liv og karriere
---------------

Michala Petri fikk sin første blokkfløyte av faren sin da hun var tre år gammel, og ble øyeblikkelig interessert. Hun øvde mye og ofte, og markerte seg fra tidlig alder. Fem år gammel hadde hun sin første offentlige opptreden, i Danmarks Radio. Deretter debuterte hun som soloist med orkester fem år senere i Tivolis Koncertsal i København i 1969. Samme år begynte hun å studere musikk ved musikkhøyskolen i Hannover. Hun studerte hos professor Ferdinand Conrad og startet på en høyprofilert internasjonal karriere. 

Petri sluttet på skolen da hun var 17. Samme år, 1975, ga hun ut sin første innspilling var «Et koncertprogram», med en variert blanding, med flere danske komponister, i tillegg til tidlig-barokkomponisten Jacob van Eyck, den moderne komponisten Luciano Berio og mer typiske blokkfløyrekomponister fra barokken, som Georg Philipp Telemann og Georg Friedrich Händel. Hun fulgte opp med et album med Berio, Telemann og van Eyck, i tillegg til Dario Castello, også han tidligbarokk, og Anton Heberle.

Dette var også starten på et turnéliv som varte i 17 år, der hun brukte mye tid på både å turnere og å spille inn album. Hun turnerte mye med familien sin i denne perioden. 

I 1980 spilte Michala Petri inn sin første innspilling for Philips, « Vivaldi: 6 Concerti Op. 10» med Academy of St Martin in the Fields. Innspillingen fikk gode kritikker, og støttet opp om henne som en ledende blokkfløytespiller:

«*It is a fine academic point whether these Op. 10 concertos were originally written for recorder or transverse flute. When the recorder is played with such brisk virtuosity and faultless intonation as Michala Petri consistently provides, only a dullard could ask for anything more.*»
Dette var begynnelsen på en rekke innspillinger av barokke komponister på kort tid. Først spilte hun, med Academy of St. Martin in the Fields, inn Brandenburgkonsertene av Johann Sebastian Bach, før hun spilte flere komposisjoner av Antonio Vivaldi, Händel, Telemann og flere andre. Hun fortsatte å høste svært gode kritikker: 

«*What an enjoyable programme! There may be some 'advanced' schools of thought which do not concur with the 22-year-old Michala Petri's uncomplicated approach to recorder playing but to my ears it sounds unquestionably in the top flight of virtuoso achievement. Her phrasing is sensitive, her intonation is faultless as a nightingale's and her technique fluent with just that nicely measured dash of bravura; and she has spirited support from the Academy of St Martin-in-the-Fields whose alert and light-hearted playing under the direction of Iona Brown captures the spirit of this elegant repertoire.*»
Gordon Jacob var den første ikke-barokke komponist hun spilte inn, da i 1983, hennes sjuende album siden Vivaldi-konsertene i 1980. Disse albumene var spilt inn med Academy of St. Martin in the Fields, men etter «Recorder concertos Vivaldi- Telemann – Marcello – Naudot», opphørte samarbeidet. Petri spilte inn med familien sin, men ellers med forskjellige orkestre og enkeltmusikere. Michala Petri har spilt med mange kjente musikere, blant annet Claudio Abbado, Heinz Holliger, Pinchas Zukerman, James Galway, Gidon Kremer, Juri Baschmet, Keith Jarrett, Salvatore Accardo, Maurice André og Christopher Hogwood.

I 1989 ble Petri kjent for et ikke-klassiskorientert publikum da hun deltok på 80-årsfeiringen til komikeren Victor Borge. Tre år senere giftet Michala Petri seg med gitaristen og luttspilleren Lars Hannibal. De to har samarbeidet godt siden, på tross av at de skilte seg i 2010.

Stemoren, Oddvør Johansen, er en færøysk forfatter og organist, og ste-bestemoren var Ingeborg Brams, en kjent dansk skuespiller.

Utmerkelser
-----------

* 1981 Tagea Brandts Reiselegat
* 2000 Léonie Sonnings musikkpris
* 2010 Ridderkorset av 1. grad av Dannebrogordenen

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id petri-michala, besøkt 9. oktober 2017[Hentet fra Wikidata]
3. ↑   Discogs, Discogs artist-ID 1155414, besøkt 9. oktober 2017[Hentet fra Wikidata]
4. ↑   FemBio-Datenbank, FemBio-ID 21867, besøkt 9. oktober 2017[Hentet fra Wikidata]
5. ↑   www.hvfkbh.dk[Hentet fra Wikidata]
6. ↑   www.litteraturpriser.dk[Hentet fra Wikidata]
7. ↑   www.kongehuset.dk, besøkt 3. januar 2023[Hentet fra Wikidata]
8. ↑   Dansk Biografisk Leksikon-ID Michala\_Petri, besøkt 3. januar 2023[Hentet fra Wikidata]
9. ↑   «Prismodtagere gennem årene», besøkt 3. januar 2023[Hentet fra Wikidata]
10. ↑  Notater til Philips 400 075-2
11. ↑  Notater til Philips 400 075-2 Concertos for Recorder Strings, and Continuo, Michala Petri og Academy of St. Martin-in-the-fields
12. ↑  Informasjon om albuminnspillingene er hentet fra Michala Petris hjemmeside  om ikke annet står nevnt
13. ↑  VIVALDI. RECORDER CONCERTOS, Op. 10.  – Gramophone, februar 1986 (dette er en anmeldelse av CD-utgaven), hentet 4. august 2012
14. ↑  Vivaldi, Sammartini, Telemann, Handel: Recorder Concertos / Michala Petri - Gramophone, november 1980, hentet fra Arkivmusic.com 4. august 2012
15. ↑  Fanfaremag

Eksterne lenker
---------------

* (da) Offisielt nettsted Rediger på Wikidata

* (en) Michala Petri – kategori av bilder, video eller lyd på Commons Rediger på Wikidata
* (en) Michala Petri på Internet Movie Database Rediger på Wikidata
* (en) Michala Petri på Apple Music Rediger på Wikidata

* (en) Michala Petri på Discogs Rediger på Wikidata

* (en) Michala Petri på MusicBrainz Rediger på Wikidata

* (en) Michala Petri på Spotify Rediger på Wikidata

* (en) Michala Petri på Songkick Rediger på Wikidata

* (en) Michala Petri på AllMusic Rediger på Wikidata
* (de) Portrett i *Neue Musikzeitung*
* (de) Verk av og om Michala Petri i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Dansk kvindebiografisk leksikon **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** CiNii **·** MusicBrainz **·** Discogs **·** AllMusic
 |